Χαιρετισμός κ. Δημάρχου Θεσσαλονίκης

Η κλιματική αλλαγή πλέον αποτελεί μέρος της ζωής όλων μας, με τα επακόλουθα της να εμφανίζονται ολοένα και συχνότερα και να αποτελούν πλέον κομμάτι της καθημερινότητάς μας.

Η αντιμετώπιση τους απαιτεί προετοιμασία, οργάνωση, συντονισμό και στοχευμένες ενέργειες πριν, κατά την διάρκεια αλλά και μετά το πέρας αυτών.

Οι Διευθύνσεις του Δήμου Θεσσαλονίκης βρίσκονται σε διαρκή εγρήγορση, κατανέμοντας το προσωπικό και τον μηχανολογικό εξοπλισμό με τέτοιο τρόπο ώστε να διασφαλίζουν την άμεση απόκρισή τους, σε περιπτώσεις που καταστεί αναγκαία η συνδρομή τους. Ο συντονισμός και η ενεργοποίησή τους αποτελεί αντικείμενο του αρμοδίου Αντιδημάρχου Πολιτικής Προστασίας καθώς του Αυτοτελούς Τμήματος Πολιτικής Προστασίας και Διαχείρισης Κρίσεων με την εφαρμογή των αντιστοίχων σχεδίων αντιμετώπισης κινδύνων.

Τα εν λόγω σχέδια βασίζονται στα αντίστοιχα πρότυπα της Γενικής Γραμματείας Πολιτικής Προστασίας και επικαιροποιούνται εφόσον υπάρχουν αλλαγές στην οργανωτική δομή του Δήμου μας.

Ο Επιχειρησιακός σχεδιασμός που ακολουθεί παραθέτει εν συντομία και περιληπτικά τις ενέργειες που πρέπει να λάβουν χώρα ώστε να τεθεί ο μηχανισμός του Δήμου σε λειτουργία για την αντιμετώπιση ενδεχόμενης εκδήλωσης έντονων φυσικών φαινομένων.

Στυλιανός Αγγελούδης

Δήμαρχος Θεσσαλονίκης